L'Acord del Govern de 3 de gener de 2017 va crear el Comitè Estratègic d'Operacions de Concentració de Dependències Administratives de la Generalitat a Barcelona i el Programa per a la posada en funcionament de la primera fase del Projecte Districte Administratiu de la Generalitat de Catalunya.
El Comitè Estratègic d'Operacions de Concentració de Dependències Administratives de la Generalitat a Barcelona, que té entre d'altres funcions la de decidir les unitats a reubicar en cadascuna de les fases del Projecte Districte Administratiu de la Generalitat de Catalunya, en funció dels criteris contractual, econòmics i funcionals, i d'acord amb els principis rectors de la racionalització i optimització dels espais d'oficines de la Generalitat de Catalunya, va acordar, en la reunió del 2 d'abril de 2019, quines unitats s'hi haurien de traslladar (es detallen en l'annex 1).
El mateix Acord va crear la figura del director o directora del Programa per garantir la posada en funcionament adequada de la primera fase del Projecte, que ha de comptar amb la col·laboració de les unitats dels departaments que s'hi ubicaran i altres d'implicades pel que fa als diversos àmbits funcionals que incideixen en aquest complex.
Amb la posada en funcionament de la primera fase del Districte Administratiu de la Generalitat de Catalunya es planteja l'oportunitat de crear un model gerencial que centralitzi els serveis comuns de les diferents unitats que es traslladen al nou espai.
La unificació d'aquests serveis implica la utilització de mesures de racionalització en matèria organitzativa i de personal, que tindran com a objectiu millorar l'eficiència i l'eficàcia interna dels serveis comuns de caràcter general i la millora interna de la gestió.
Els llocs de treball actuals que formen part de les unitats de serveis comuns dels departaments, majoritàriament, passaran a integrar-se a la unitat que ha de gestionar aquest complex d'oficines administratives.
Aquests llocs de treball tenen funcions pròpies dels serveis comuns d'impacte directe en la ciutadania (atenció ciutadana, registre), o funcions pròpies d'organització i d'impacte intern (gestió documental i d'arxiu transversal, règim intern i d'equipament, manteniment de l'edifici, vigilància, seguretat, formació i innovació transversal, processos i projectes comuns, etc.).
Aviat, s'aprovarà el Decret de creació de la Gerència que determinarà l'adscripció, l'estructura i les funcions de les unitats que configuraran el nou model de servei.
Prèviament i amb la finalitat d'agilitar algun dels processos que s'han de dur a terme, a l'empara de la normativa vigent, és necessari començar a aplicar algunes de les mesures previstes.
Així, entre d'altres, el nou Districte Administratiu preveu l'obertura d'una Oficina d'Atenció Ciutadana (OAC), que s'organitzarà segons el model corporatiu de la Generalitat de Catalunya, per facilitar les relacions entre la ciutadania i l'Administració.
S'estableix un únic model orgànic i funcional d'atenció, amb criteris homogenis per prestar serveis, en què es prioritzin les necessitats i requeriments de la ciutadania envers el servei públic d'informació i registre.
L'anàlisi que s'ha fet per organitzar aquesta oficina ha donat com a resultat un dimensionament de 25 llocs de treball, que s'ha previst incorporar en dues fases: la primera s'iniciarà amb la posada en marxa del Districte Administratiu, i s'ha dimensionat en 14 llocs de treball; i la segona està condicionada a l'evolució del funcionament de l'oficina i es determinarà segons el nivell d'assistència i atenció de les persones usuàries d'aquests serveis.
En aquest sentit, l'article 68 del text únic dels preceptes de determinats textos legals vigents a Catalunya en matèria de funció pública, aprovat pel Decret legislatiu 1/1997, de 31 d'octubre, faculta el Govern per aplicar mesures i instruments de racionalització de l'organització i del personal, tant funcionari com laboral, en execució de les polítiques específiques de personal.
Els articles 114 i següents del Reglament general de provisió de llocs de treball i promoció professional dels funcionaris de l'Administració de la Generalitat de Catalunya, aprovat pel Decret 123/1997, de 13 de maig, preveuen les diferents mesures i instruments que el Govern pot establir per aplicar aquestes mesures de racionalització i el procediment que s'ha de seguir perquè siguin efectives.
Els llocs de treball d'informador i informadora, tramitador i tramitadora d'aquesta OAC, corresponen parcialment amb les funcions que actualment desenvolupen les oficines de registre i les OAC dels departaments que s'ubicaran al Districte, ja que incorporen la visió d'oficina integral amb un perfil competencial més digital, i amb coneixements d'Administració electrònica.
Entre les mesures de racionalització que es preveu adoptar hi ha la dotació dels nous llocs de treball d'informador i informadora, tramitador i tramitadora de l'OAC del complex (10 llocs inicialment).
Aquesta dotació es farà per mitjà d'un procés de provisió provisional de caràcter restringit entre el personal funcionari que actualment presta serveis a les oficines de registre i les OAC dels departaments que es traslladen.
La preparació i adaptació del personal a les funcions que desenvoluparan en el nou lloc requereix un procés de selecció i formació previ a la incorporació, que exigeix agilitar les actuacions per a la provisió, abans de l'inici del trasllat dels departaments.
En aquest paquet de prioritats, que fa referència a llocs de treball que s'han de proveir amb caràcter d'urgència abans de la posada en funcionament del complex, hi ha el de responsable de seguretat, un lloc de nova creació que s'ha d'adscriure al Departament de la Vicepresidència i d'Economia i Hisenda.
La implementació de nous serveis i la cobertura de necessitats de personal s'ha de fer sense increment dels mitjans de personal ni del capítol 1 del pressupost.
Aquest procés ha estat presentat i consultat davant les organitzacions sindicals que tenen representació als departaments afectats, i s'ha efectuat el tràmit corresponent davant la Mesa Sectorial de Negociació del Personal d'Administració i Tècnic, tal com estableixen els articles 37, 38, i 40 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic.
A partir de l'acord de la Comissió Executiva del Programa, amb els informes previs de la Direcció General de Funció Pública i la Direcció General de Pressupostos del Departament de Polítiques Digitals i Administració Pública i del Departament de la Vicepresidència i d'Economia i Hisenda;
Per tot això, a proposta del vicepresident del Govern i conseller d'Economia i Hisenda, el Govern
Trasllat de dependències administratives i canvis d'adscripció de llocs de treball
S'aprova, com a mesura de racionalització de l'organització, el trasllat de les dependències administratives de les unitats detallades a l'annex 1 al Districte Administratiu de la Generalitat de Catalunya a Barcelona, així com el canvi d'adscripció dels llocs de treball adscrits a les dependències que es traslladen.
Creació i cobertura provisional dels llocs de treball a l'Oficina d'Atenció Ciutadana i del lloc de treball de responsable de seguretat
S'autoritza la creació del lloc de treball de responsable de l'Oficina d'Atenció Ciutadana del subgrup A1 i s'autoritza el Departament de la Vicepresidència i d'Economia i Hisenda per dur a terme el procés per cobrir-lo de manera provisional, de conformitat amb els criteris per a la formalització de nomenaments i contractacions de personal temporal a l'àmbit de l'Administració de la Generalitat de Catalunya i el seu sector públic, aprovats per l'Acord del Govern de 13 de juny de 2017.
S'autoritza la creació de 10 llocs de treball d'informador i informadora, tramitador i tramitadora de l'Oficina d'Atenció Ciutadana, subgrups C1 i C2 i s'autoritza el Departament de la Vicepresidència i d'Economia i Hisenda a dur a terme el procés per cobrir-los de manera provisional, que es restringeix, com a mesura de racionalització de personal i en una primera fase, al personal funcionari de carrera o funcionari interí que realitza funcions de registre i/o d'informació i atenció a la ciutadania en llocs de treball de les unitats administratives que es traslladen, conforme amb els criteris per formalitzar nomenaments i contractacions de personal temporal, aprovats per l'Acord del Govern de 13 de juny de 2017.
En una segona fase, els llocs que quedin vacants es podran cobrir amb personal de tots els departaments, amb una convocatòria prèvia de provisió provisional.
S'autoritza la creació del lloc de treball de responsable de seguretat, subgrups A1/A2 i s'autoritza el Departament de la Vicepresidència i d'Economia i Hisenda a dur a terme el procés per cobrir-lo de manera provisional, conforme amb els criteris per formalitzar nomenaments i contractacions de personal temporal, aprovats per l'Acord del Govern de 13 de juny de 2017.
L'alta a la relació de llocs de treball dels llocs adscrits a l'OAC s'ha de compensar, si escau, per part dels departaments, durant l'any 2020, amb les corresponents baixes almenys amb el cost equivalent a les altes, i amb el repartiment que figura a l'annex 2.
La Comissió Executiva del Programa per a la posada en funcionament de la primera fase del Districte Administratiu de la Generalitat aprovarà la distribució de repartiment del pressupost per configurar les dotacions de l'OAC i de la resta de la Gerència.
El personal funcionari de carrera o funcionari interí que realitza funcions de registre i/o d'informació i atenció a la ciutadania en llocs de treball de les unitats administratives que es traslladen que no resulti seleccionat, segons els que es estableix el punt 2.2 d'aquest Acord, es redistribuirà en altres unitats de la Gerència de Serveis Comuns del Districte o dels departaments d'adscripció, d'acord amb la normativa vigent i els criteris que, a l'efecte, estableixi la Comissió Executiva del Programa per a la posada en funcionament de la primera fase del Districte Administratiu de la Generalitat.
Les persones que han d'ocupar els llocs de treball adscrits a l'OAC del Districte Administratiu de la Generalitat de Catalunya a Barcelona han de seguir un curs de formació dissenyat per la Direcció General d'Atenció Ciutadana, abans d'ocupar els llocs de treball i abans de l'inici d'activitat.
El finançament de l'estructura dels serveis comuns i del lloc de treball de responsable de seguretat del Districte Administratiu de la Generalitat de Catalunya a Barcelona és a càrrec dels departaments que es traslladen, sense que impliqui increment dels mitjans personals o del pressupost del capítol 1.
En la primera fase de desenvolupament de l'OAC al Districte Administratiu de la Generalitat de Catalunya a Barcelona es preveu que hi hagi una dotació inicial de 14 llocs de treball, 3 dels quals ja existeixen en els departaments que es traslladen, i 11 nous llocs que es proveiran per mitjà d'un procés de cobertura provisional.
El cost aproximat de la primera fase del desplegament de l'OAC és de 524.116 €, i la finançaran els departaments que es traslladen i el Departament de Treball, Afers Socials i Famílies, conforme amb la distribució que s'estableix a l'annex 2 d'aquest Acord.
S'autoritza el Departament de la Vicepresidència i d'Economia i Hisenda per gestionar les transferències de dotacions pressupostàries, així com per adoptar les mesures pressupostàries corresponents, per fer efectiu l'inici de l'activitat del Districte Administratiu de la Generalitat de Catalunya a Barcelona.
7.1 Fins a la creació de la Gerència de Serveis Comuns del Districte Administratiu de la Generalitat de Catalunya a Barcelona, l'organització i supervisió dels processos que s'han de desenvolupar correspon a la persona titular de la direcció del Programa per a la posada en funcionament de la primera fase del Districte Administratiu de la Generalitat, qui ha d'elevar les propostes que cregui que són necessàries de dur a terme a l'òrgan competent del Departament de la Vicepresidència i d'Economia i Hisenda, perquè iniciï les actuacions que correspongui.
7.2 Disposar la publicació d'aquest Acord al Diari Oficial de la Generalitat de Catalunya.
Seus que es traslladen al complex de la primera fase del Districte Administratiu de la Generalitat, per l'acord del 2 d'abril de 2019 del Comitè Estratègic d'Operacions de Concentració de Dependències Administratives de la Generalitat a Barcelona
Departament de la Vicepresidència i d'Economia i Hisenda:
DG del Patrimoni de la Generalitat de Catalunya i DG de Contractació Pública
Gran Via de les Corts Catalanes, 635
Totes les unitats, excepte l'Entitat Autònoma de Jocs i Apostes (EAJA)
Tribunal Català de Contractes del Sector Públic
Totes les unitats excepte la Fiscalia del TSJC
DG d'Afers Religiosos i la DG de Memòria Democràtica
Departament de Polítiques Digitals i Administració Pública:
Secretaria de Polítiques Digitals
Departament d'Empresa i Coneixement:
Totes les unitats del Departament, Institut Català de l'Energia (ICAEN), Agència Catalana del Consum (ACC)
Cost i distribució que han de finançar els diferents departaments que participen en la primera fase de la posada en funcionament de l'OAC ubicada en el Districte Administratiu
Responsable d'atenció directa *
*Llocs de treball ja existents en els departaments que es traslladen
2.2 Aportacions dels departaments per al finançament de l'OAC en la primera fase de desplegament: